หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 718

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

แฟลชไบออสยังไง?
ไม่ให้เครื่องพัง !!?

ไบออส
คือซอฟต์แวร์ที่ถูกโปรแกรมไว้ในชิปที่อยู่บนเมนบอร์ด ไบออส
จะเป็นโปรแกรมแรกที่เริ่มต้นทำงานเมื่อเปิดเครื่องคอมพิวเตอร์ขึ้นมา
ไบออส จะตรวจสอบฮาร์ดแวร์
เพื่อให้แน่ใจว่าชิ้นส่วนฮาร์ดแวร์ต่างๆ
ภายในคอมพิวเตอร์ทำงานอย่างถูกต้อง ไม่ว่าจะเป็นการตรวจสอบ
การ์ดจอ (VGA), ซีพียู, แรม
และแรงดันไฟฟ้าที่จ่ายมาที่เมนบอร์ดว่าถูกต้องหรือไม่ ถ้า
ไบออสตรวจพบความผิดพลาดใดๆ ก็จะส่งเสียงดัง “บี๊บ” ขึ้นมา
แต่ในเมนบอร์ดรุ่นใหม่สามารถจะส่งเสียงเตือนเป็นเสียงพูดออกมาเช่น
POST Reporter ของเมนบอร์ดของ ASUS ในรุ่น P4B266, P4S333
และใน ไบออส รุ่นใหม่บางตัวสามารถแสดงเมนูภาษาได้หลายภาษา
เช่น Multi Language ไบออส ใน ไบออส ของ ASUS ในรุ่น
P4B533 หรือแสดงออกมาทาง LED 7 segment (ไฟ LED 7 ส่วน
ที่เรียงการแสดงผลเป็นตัวเลขและตัวอักษรได้)
ซึ่งทำให้ง่ายในการแก้ปัญหา เช่น Post Code Display
ในเมนบอร์ด ABIT ในรุ่น IT7 Max 2
แต่ถ้าทุกอย่างปกติดีก็เข้าสู่หน้าเริ่มต้นทำงาน
ซึ่งเป็นหน้าแรกที่คุณเห็นเมื่อเปิดเครื่อง
ภายในหน้านี้จะมีการตรวจสอบหน่วยความจำของเครื่อง (RAM)
ตรวจหาฮาร์ดดิสก์ ไดรฟ์ซีดีรอม ตรวจสอบความเร็วของซีพียู
และส่งต่อการควบคุมให้แก่ Boot sector
ซึ่งอยู่ในฮาร์ดดิสก์เพื่อเริ่มระบบปฏิบัติการ

แฟลชไบออสคืออะไร
ไบออส
จากที่กล่าวไว้ในตอนต้นก็คือซอฟต์แวร์ที่เหมือนซอฟต์แวร์อื่นๆ
ทั่วๆ
ไปที่จะมีรุ่นใหม่ออกมาเพื่อปรับปรุงพัฒนาเพิ่มคุณสมบัติในการใช้งานต่างๆ
หรือออกมาเพื่อแก้ไขของผิดพลาดจากรุ่นก่อนๆ ในการ
แฟลชไบออส เพื่อเปลี่ยนเป็น ไบออส
เดิมให้มีเวอร์ชันใหม่ขึ้น แต่ละเมนบอร์ด
ก็มีวิธีในการแฟลชไบออสที่แตกต่างกันออกไปขึ้นอยู่กับยี่ห้อและรุ่นของ
ไบออส ในการแฟลชไบออสเราต้องเข้าใจว่า
ข้อมูลในการแฟลชไบออสนั้นถูกเก็บไว้ภายในชิป EPROM
บนเมนบอร์ด ไม่ได้เก็บไว้ภายในฮาร์ดดิสก์ ดังนั้นในการ
แฟลชไบออส จำต้องใช้โปรแกรม Flash Utility
ซึ่งทำงานในดอสโหมด แต่สำหรับใน ไบออส
รุ่นใหม่ยังสามารถที่จะ แฟลชไบออส
ได้ก่อนเข้าสู่ระบบปฏิบัติการ เช่น EZ Flash ของ ASUS
ในรุ่น P4B533 สำหรับวิธีในการ แฟลชไบออส
จะขอกล่าวหลังจากนี้
แต่ก่อนอื่นเราต้องพิจารณาถึงเหตุผลและความจำเป็นที่ต้องแฟลชไบออส
เพราะในการ แฟลชไบออส
ถ้าหากเกิดข้อผิดพลาดขึ้นก็หมายความว่าเราจะไม่สามารถที่ใช้งานเครื่องคอมพิวเตอร์ของเราได้
ดังนั้นเราควรแฟลชไบออสเมื่อจำเป็นเท่านั้น

สิ่งที่ควรระวังในการแฟลชไบออส
จากที่ทราบกันแล้วว่าไบออสเป็นซอฟต์แวร์ตัวแรกที่เริ่มทำงานเมื่อเปิดเครื่องคอมพิวเตอร์
แต่ถ้า
ไบออสเกิดเสียหายขึ้นมาเครื่องคอมพิวเตอร์สุดที่รักของคุณก็อาจแน่นิ่งไปเลย
ไม่สามารถ Boot เครื่องได้ ดังนั้นเมื่อคุณจะแฟลชไบออส
คุณจะต้องตรวจสอบไบออสตัวใหม่ว่าถูกต้องตามรุ่นและยี่ห้อของไบออส
และที่สำคัญควรมี UPS
เพื่อป้องกันถ้าหากเกิดไฟเกิดดับขึ้นมาระหว่างการแฟลชไบออส
ด้วยเหตุผลต่างๆ นาๆ
นี้เมนบอร์ดบางยี่ห้อบางรุ่นจึงได้มีการติดตั้ง ไบออส
ถึงสองตัวหรือที่เรียกกันว่า Dual Bios เช่น ในเมนบอร์ดของ
Gigabyte รุ่น GA-6RX, GA-7VTXE และ GA-7DXR

3
เหตุผลหลักที่ต้องแฟลชไบออส
1.
เพื่ออัพเกรดเป็นซีพียูตัวใหม่ ที่มีความเร็วสูงขึ้น :
แต่เมนบอร์ดของคุณไม่รู้จักความเร็ว
หรือรุ่นของซีพียูที่คุณต้องการ
คุณสามารถแก้ปัญหาด้วยการแฟลชไบออส
ซึ่งจะทำให้คอมพิวเตอร์ของคุณรองรับซีพียูใหม่ที่มีความเร็วมากกว่าเดิม

2.
เพื่อต้องการให้เมนบอร์ดสนับสนุนฮาร์ดดิสก์ที่ความจุสูงๆ :
ถ้าความจุฮาร์ดดิสก์ตัวเดิมของคุณไม่เพียงพอกับความต้องการใช้งาน
คุณอาจต้องหาฮาร์ดดิสก์ตัวใหม่มาใส่เพิ่ม
หรือทดแทนตัวเก่าที่เสียไป
แต่ถ้าฮาร์ดดิสก์ตัวใหม่มีความจุที่มากกว่าไบออสกำหนดไว้
คุณสามารถแฟลชไบออส
เพื่อเพิ่มความสามารถในการรองรับความจุฮาร์ดดิสก์ตัวใหม่ที่สูงขึ้นได้

3. เพื่อต้องการแก้ไข BUG ในไบออส :
ในไบออสของเมนบอร์ดบางยี่ห้อ หรือบางรุ่น อาจมีปัญหาเล็กๆ
น้อยๆ ที่ซ่อนอยู่ภายใน ยกตัวอย่างเช่น
ความขัดแย้งกับระบบปฏิบัติการใหม่ๆ เป็นต้น
ซึ่งบริษัทผู้ผลิตเมนบอร์ดจะแก้ปัญหาโดยออกไบออสเวอร์ชันใหม่ที่แก้บั๊กแล้ว
ซึ่งเราสามารถไปดาวน์โหลดได้ในเว็บไซต์ของผู้ผลิตนั้นๆ

จากหนังสือ Commart

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting